3. ΚΑΝΟΝΙΣΤΙΚΟΝ ΔΙΑΤΑΓΜΑ της 26 Μαρτ./9 Ιουλ. 1942 Περί καταρτισμού φαρμακαποθηκών. Έχοντες υπ’ όψει το άρθρ. 12 του υπ’ αριθ. 361/41 Ν.Δ/τος «περί συμπληρώσεως διατάξεων της φαρμακευτικής νομοθεσίας», την υπ’ αριθ. 59/1942 σύμφωνον γνωμοδότησιν του Συμβουλίου Επικρατείας, προτάσει του επί της Εθνικής Προνοίας Ημετέρου Υπουργού, απεφασίσαμεν και διατάσσομεν: Άρθρ.1.–1.Άπασαι αι νομίμως λειτουργούσαι φαρμακαποθήκαι δέον απαραιτήτως να αποτελώνται από τα κάτωθι διαμερίσματα: α)αίθουσαν πωλήσεως, διαστάσεων περίπου 20 τ.μ. καλώς φωτιζομένην μετά των απαραιτήτων δια την διενέργειαν των πωλήσεων και εναπόθεσιν των φαρμάκων τραπεζών και ερμαρίων, β)ιδιαίτερον διαμέρισμα φωτεινόν και εστερημένον υγρασίας χρησιμεύον ως αποθήκη δια την εναπόθεσιν των δρογών και των φαρμάκων των επηρεαζομένων εκ της υγρασίας, γ)ψυγείον ή χώρον δροσερόν δια την φύλαξιν των επηρεαζομένων εκ της μεταβολής της θερμοκρασίας φαρμάκων και δ)ειδικόν διαμέρισμα δια την εναποθήκευσιν των εις μεγάλας ποσότητας φαρμάκων. Το δάπεδον τόσον της αιθούσης πωλήσεως όσον και των λοιπών διαμερισμάτων δέον να είναι επιστρωμένον είτε δια πλακιδίων είτε δια μωσαϊκού. 2.Δια την διαφύλαξιν των δηλητηριωδών και των δραστικών ουσιών έχουσιν εφαρμογήν τα περί καταρτισμού φαρμακείων ισχύοντα. 3.Ο βαθμός της θερμοκρασίας εν τω ψυγείω ή τω ιδιαιτέρω δροσερώ χώρω τω προβλεπομένω εν εδαφ. β΄ της πρώτης παραγράφου του παρόντος άρθρου, δέον να διατηρήται σταθερώς εις 10 – 19 βαθμούς άνω του μηδενός. 4.Αι διενεργούσαι χονδρικήν πώλησιν φαρμάκων, φαρμακευτικών ή χημικών προϊόντων χρησίμων εις την βιομηχανίαν ή την γεωργίαν φαρμακαποθήκαι δέον να διατηρώσι τα είδη ταύτα κεχωρισμένως. Άρθρ.2.–1.Άπασαι αι νομίμως λειτουργούσαι φαρμακαποθήκαι δέον να τηρώσιν απαραιτήτως τα κάτωθι βιβλία: α)Βιβλίον εισαγωγής εν τω οποίω δέον να καταγράφωνται ημερολογιακώς αι ποσότητες των εισαγομένων φαρμάκων ή φαρμακευτικών εν γένει προϊόντων, το ονοματεπώνυμον και η ιδιότης του προμηθευτού και η τιμή αγοράς. β)Βιβλίον εξαγωγής εν τω οποίω αναγράφονται επίσης ημερολογιακώς τα εξαγόμενα εκ της φαρμακαποθήκης φάρμακα, το ονοματεπώνυμον και η ιδιότης του αγοραστού καθώς και η τιμή πωλήσεως αυτών. γ)Ιδιαίτερον βιβλίον εν τω οποίω δέον να καταγράφωνται ημερολογιακώς αι εξαγόμεναι ποσότητες δηλητηριωδών ή δραστικών ουσιών μετά του ονοματεπωνύμου του αγοραστού, της ιδιότητος αυτού και της τιμής πωλήσεως. δ)Την ελληνικήν φαρμακοποιΐαν. ε)Την Κρατικήν Διατίμησιν φαρμάκων. 2.Άπαντα τα ως ανωτέρω βιβλία ως και τα τιμολόγια των εισαγομένων και εξαγομένων φαρμάκων, δέον να ώσιν ηριθμημένα κατά σελίδα και τεθεωρημένα παρά του οικείου Ειρηνοδίκου και να ευρίσκωνται πάντοτε εις την διάθεσιν του διενεργούντος την επιθεώρησιν επιθεωρητού, όστις οφείλει ν’ αναφέρη ότι προέβη εις τον έλεγχον αυτών εν τω συντασσομένω πρωτοκόλλω επιθεωρήσεως. Άρθρ.3.–1.Εκάστη φαρμακαποθήκη δέον να διαθέτη τουλάχιστον μίαν ζυγόν γραμμαρίων και μίαν δια την ζύγισιν μεγάλων ποσοτήτων στερεών ή υγρών. 2.Αι εντός εκάστης φαρμακαποθήκης υπάρχουσαι ποσότητες φαρμάκων και φαρμακευτικών εν γένει προϊόντων, δέον να είναι επαρκείς δια τον εφοδιασμόν τριών τουλάχιστον φαρμακείων, κατά τας περί καταρτισμού φαρμακείων, ισχυούσας διατάξεις. 3.Δια την κανονικήν τοποθέτησιν των φαρμάκων και φαρμακευτικών εν γένει προϊόντων ως και την διαφύλαξιν αυτών έχουσιν εφαρμογήν αι περί καταρτισμού φαρμακείων ισύουσαι διατάξεις. 4.Εις τας κατά την ισχύν του παρόντος Δ/τος λειτουργούσας φαρμακαποθήκας παρέχεται εξάμηνος προθεσμία αρχομένη από της δημοσιεύσεως του παρόντος προς συμπλήρωσιν των ελλείψεων αυτών και την πλήρη συμμόρφωσιν προς τας διατάξεις των άρθρ. 1 και 3 του παρόντος. Η προθεσμία αύτη δύναται να παραταθή δι’ αποφάσεως του Υπουργού Εθνικής Προνοίας, μέχρις ενός εισέτι έτους εν συνόλω. 5.Προς τας διατάξεις του άρθρ. 2 του παρόντος Δ/τος οφείλουσι να συμμορφωθώσι πλήρως άπασαι αι νομίμως λειτουργούσαι φαρμακαποθήκαι εντός διμήνου από της δημοσιεύσεως αυτού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 753 Φαρμακαποθήκες 34.Θ.β.2-3 